INSTRUKCIJA DĖL DARBO NUO RUGSĖJO 6 DIENOS

1. Mokiniams ir darbuotojams į mokyklą draudžiama eiti, jei kūno temperatūra aukštesnė nei 37,3.
2. Pamokų metu mokiniams pajutus ūmių viršutinių kvėpavimo takų, kitų užkrečiamųjų ligų požymius (sloga, kosulys, pasunkėjęs kvėpavimas ir pan.) nedelsiant informuojama Neformaliojo švietimo ir pagalbos skyriaus vedėja (jai nesant direktoriaus pavaduotoja ugdymui arba direktorė) Ir informuojami mokinio tėvai.
3. Mokiniai į mokyklą ateina ir joje vaikšto bei dirba pagal pateiktas schemas.
4. Įėjus į gimnaziją reikia dezinfekuoti rankas.
5. Bendrose gimnazijos patalpose mokiniai ir gimnazijos darbuotojai turi dėvėti burną ir nosį dengiančias apsaugos priemones.
6. Rekomenduojama, jei oro sąlygos palankios, pamokas organizuoti lauke.
7. Mokytojai tarpuose tarp pamokų dezinfekuoja mokymo priemones.
8. Kabinetuose po pamokų dezinfekciją atlieka valytojos.
9. Darbas I-II klasėse:
	1. I ir II klasių mokiniai turi savo kabinetus, į kuriuos ateina mokytojai pagal pamokų tvarkaraštį.
	2. Mokytojas, baigęs pamoką ar per pertrauką tarp pamokų, išvėdina kabinetą atidarydamas langą ir nurodo mokiniams išeiti iš kabineto.
	3. Mokiniai per pertrauką būna jiems skirtoje teritorijoje gimnazijos pastate, t. y. šalia savo kabinetų arba gimnazijos teritorijoje lauke.
	4. Nuskambėjus skambučiui į pamoką mokiniai, mokytojui leidus, sueina į jiems paskirtą kabinetą.
	5. Jei pamoka turi vykti specializuotame kabinete ar sporto salėje, mokiniai laukia mokytojo savo kabinete, kol mokytojas juos nusives į reikiamą kabinetą ar salę. Mokinius vestis reikia jau nuskambėjus skambučiui į pamoką, kai III-IV klasių mokiniai jau suėję į kabinetus.
	6. Po pamokos (likus iki pamokos pabaigos 1-2 min.) specializuotame kabinete ar sporto salėje, mokiniai nedelsiant turi sugrįžti į jiems skirtą gimnazijos pastato dalį.
	7. I-II klasių mokiniai naudojasi II ir III aukšto senosios dalies tualetais.
	8. I-II klasių mokiniai nesinaudoja gimnazijos rūbine ir spintelėmis. Viršutinius rūbus laiko kabinete.
	9. I-II klasių mokiniai gimnazijos valgykloje pietauja po 3 pamokų, valgo prie jiems skirtų stalų.
10. Darbas III-IV klasėse:
	1. III-IV klasių mokiniai mokosi pagal individualius tvarkaraščius nurodytuose kabinetuose.
	2. Mokytojas, per pertrauką tarp pamokų, išvėdina kabinetą atidarydamas langą ir nurodo mokiniams išeiti iš kabineto.
	3. Mokiniai per pertrauką būna jiems skirtoje teritorijoje gimnazijos pastate ( I, II ir III aukšto naujoje dalyje) arba gimnazijos teritorijoje lauke.
	4. Nuskambėjus skambučiui į pamoką mokiniai, mokytojui leidus, sueina į jiems paskirtą kabinetą.
	5. III-IV klasių mokiniai naudojasi I ir II aukšto naujosios dalie tualetais.
	6. III-IV klasių mokiniai naudojasi gimnazijos rūbine ir spintelėmis.
	7. III-IV klasių mokiniai gimnazijos valgykloje pietauja po 4 pamokų, valgo prie jiems skirtų stalų.